ET   ET 
 
 
 EUROOPA  
KOMISJON   
Brüssel, 12.1.2022  
SWD(2022) 9 final  
 
KOMISJONI TALITUSTE TÖÖDOKUMENT  
 
MÕJU HINDAMISE ARUANDE KOMMENTEERITUD KOKKUVÕTE  
 
Lisatud dokumendile:  
Ettepanek: Euroopa Parlamendi ja nõukogu määrus,  
mis käsitleb Euroopa Liidu Narkootikumiametit  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Kommenteeritud kokkuvõte  
Mõjuhinnang ettepaneku kohta võtta vastu määrus Euroopa Liidu Narkootikumiameti kohta 
(Euroopa Narkootikumide ja Narkomaania Seirekeskuse volituste, s.o määruse (EÜ) nr  1920/2006 
läbivaatamine)  
 
A. Vajadus meetmete järele  
Miks? Mis on lahendamist vajav probleem?  
Euroopa Narkootikumide ja Narkomaania Seirekeskus (edaspidi „amet“) loodi 1993.  aastal ja selle 
asutamismäärus sõnastati ümber 2006.  aastal (määrus (EÜ) nr  1920/2006). Komisjon tegi viimase 
hindamise 2018. –2019.  aastal (COM(2020)  228). Probleemi määratluses lähtutakse hindamise 
tulemustest ja käsitletakse ameti peamiste sidusrühmade esile toodud puud ujääke. Kui 25  aastat 
tagasi oli vaja koguda ja analüüsida andmeid, et kirjeldada narkootikumidega seotud olukorda 
Euroopas ja selle tagajärgi, siis tänapäeval vajavad sidusrühmad esilekerkivate probleemide kohta 
ka reaalajas analüüsi ja nõu selle kohta, m illised on parimad viisid, et tulla toime kiiresti muutuvate 
ohtudega, nagu ELi toodavad uued psühhoaktiivsed ained, mis on (rahva)tervisele ohtlikumad ja 
tekitavad ka uusi julgeolekumuresid. Poliitikakujundajad vajavad rohkem abi ja teavet, et teha 
teadli kke valikuid ja reageerida asjakohaselt. Amet ei saa anda liikmesriikidele piisavat abi ja ameti 
riiklike teabekeskuste võrgustiku (Reitox) täit potentsiaali ei kasutata. Lisaks ei ole ameti töö 
rahvusvaheline mõõde piisavalt määratletud. Uimastipoliitikat  tõenduspõhiselt käsitleva ELi uue 
narkostrateegia (2021 –2025) rakendamiseks on hädavajalik ameti antav teave.  
Mida selle algatusega loodetakse saavutada?  
Algatuse üldeesmärk on tagada, et amet sobib ettenähtud otstarbeks ja et tal on asjakohased 
vahendid, et tegeleda narkootikumidest põhjustatud probleemidega ELis, tuues kaasa ELi ja 
liikmesriikide tasandi asjakohased meetmed ja abi. Pakutakse välja volituste sihipärane 
läbivaatamine. Läbivaatamine peaks täpsustama ameti volitusi seoses selle tege vusulatusega (eriti 
seda, milliseid aineid tuleb käsitleda); suurendama selle suutlikkust reageerida kiiremini ja 
sihipärasemalt probleemidele ja esilekerkivatele ohtudele; süvendama narkoprobleemi seiret ja 
analüüsi; toetama liikmesriike ning täpsustama a meti töö rahvusvahelist mõõdet.  
Milline on ELi tasandi meetmete lisaväärtus?   
Narkoprobleem mõjutab kõiki eurooplasi ning on olemuselt piiriülene ja ülemaailmne. Nii 
narkootikumide nõudluse kui ka pakkumise poolel on palju liikmesriikidele ühiseid probleeme. 
Narkoprobleemi on võimatu käsitleda ainult riigi tasandil, sest selline lähenemisviis põhjustaks 
killustumist ning liikmesriigid õpivad üksteiselt kogemuste ja parimate tavade jagamise kaudu. 
Nende küsimuste tulemuslikuks ja tõhusaks käsitlemise ks sobib ELi tasandi tegevus.  
B. Lahendused  
Milliseid seadusandlikke ja mitteseadusandlikke poliitikavariante on kaalutud? Kas on olemas 
eelistatud variant? Miks?   
Mitteseadusandlik poliitikavariant (edasine koostöö) ja ameti tegevuse lõpetamine või ameti liitmine 
teise organiga jäeti edasisest analüüsist välja, sest need ei lahendaks tuvastatud probleeme.  
 
Eelistatud variant on volituste sihipärane läbivaatamine. Selleks et reageerida teatavate 
sidusrühmade taotlusele laiendada ameti tegevusala teist ele sõltuvustele, analüüsiti seda küsimust, 
kuid mõjuhinnangus järeldati, et amet peaks jätkuvalt keskenduma peamiselt ebaseaduslikele 
uimastitele. Siiski tuleks paremini käsitleda segatarvitamise probleemi. Ameti 
tegevusvaldkondadesse peaksid kuuluma ka n arkootikumide pakkumise ja uimastiturgude teemad. 
Ameti ohtude hindamise ja seiresuutlikkust tuleks arendada, et analüüs oleks paindlikum ja rohkem 
tulevikku suunatud. Amet peaks toetama teavituskampaaniate ja ELi tasandi hoiatuste väljatöötamist 
või need ise välja töötama, et üldsust kiiresti teavitada ja hoiatada mitmes liikmesriigis olemasolevate 
 
3 ohtude eest. Ameti teabebaasi suurendamiseks tuleks luua laborite erivõrgustik. Riiklike 
teabekeskuste volitusi tuleks tugevdada, et kasutada paremini nende ame tit toetavaid võimeid ja 
kajastada ameti volitustes tehtavaid muudatusi. Lisaks tuleks paremini täpsustada ameti töö 
rahvusvahelist mõõdet.  
Kes millist varianti toetab?   
Peamised sidusrühmad, s.o riigi ja Euroopa tasandi uimastipoliitika toetamise valdkonna 
poliitikakujundajad soovivad ja isegi nõuavad ameti volituste suurendamist. Nõukogus 2020.  aasta 
detsembris vastuvõetud ELi uues narkostrateegias kutsutakse komisjoni sõnaselgelt üles esitama 
võimalikult kiiresti ettepanekut volituste läbivaatami se kohta. Mõned ulatuslikumate sõltuvusi 
käsitlevate strateegiatega liikmesriigid sooviksid ametile ulatuslikumaid volitusi. Teiste 
liikmesriikide raamistikes käsitletakse ainult narkootikume ning nad oleksid rahul praeguste 
volitustega ja segatarvitamist puudutavate täpsustusega. Osale liikmesriikidele võib olla ka 
vastumeelt riiklike teabekeskuste miinimumnõuete kindlaksmääramine, sest nad võivad seda pidada 
oma eesõiguste rikkumiseks. Ometi oleksid need nõuded vajalikud, et tagada Euroopas võrdsed 
tingim used ja andmete esitamine ametile.  
C. Eelistatud poliitikavariandi mõju  
Millised on eelistatud poliitikavariandi (kui see on olemas, vastasel korral peamiste 
poliitikavariantide) eelised?   
Eelistatud variant aitaks kaasa paremal teabel põhinevale poliitikale ja meetmetele; see tooks kaasa 
tulemuslikuma Euroopa (ja riikliku) reageerimise narkoprobleemile ELis. See aitaks muuta 
narkomaaniale reageerimist palju tulemuslikumaks ja tõenduspõhisemaks nii tervise kui ka 
julgeoleku seisukohast. Ameti volit used keskenduksid edaspidigi peamiselt seirele, toetades ELi ja 
selle liikmesriike kooskõlas subsidiaarsuse põhimõttega. Ameti volituste selline sihipärane 
läbivaatamine tooks seoses narkootikumide valdkonna uute ohtudega kaasa parema valmisoleku 
Euroopa j a riikide tasandil.  
Millised on eelistatud poliitikavariandi (kui see on olemas, vastasel korral peamiste 
poliitikavariantide) kulud?   
Eelistatud variant oleks nõuda rahaliste ja inimressursside suurendamist võrreldes 2021. –2027.  aasta 
mitmeaastases finantsraamistikus eraldatud vahenditega. Uueks mitmeaastase finantsraamistiku 
perioodiks on hinnanguliselt vaja 51 –63 miljoni euro suurust lisaeelarvet ja ligikaudu 40 täiendavat 
ametikohta.  
Milline on mõju ettevõtjatele, VKEdele ja mikroettevõtjatele?  
Otsene mõju ettevõtjatele, VKEdele ja mikroettevõtjatele puudub. Läbivaatamisel võib olla kaudne 
positiivne mõju, sest majanduses piiratakse tööjõu kadu  – arvestades, et narkootikumide tarvitajad 
ei saa töötamiseks või tööandjana tegutsemiseks kasutada om a võimeid täiel määral  – ja häiritud on 
organiseeritud kuritegelike rühmituste tulu laekumine.  
Kas on ette näha märkimisväärset  mõju riigieelarvetele ja ametiasutustele?   
Kuigi eelistatud variandi valimisel suureneksid ameti ülesanded ja kohustused, aitaks algatus üldiselt 
vähendada halduskoormust ja lihtsustada haldusmenetlusi, eelkõige liikmesriikides. Seda võimaldav 
peamine tegur on väljapakutud aruandekohustuste ühtlustamine ja tsentraliseerimine. Lihtsustamise 
ja koormuse vähenemise mõju ei ole v õimalik kvantifitseerida, sest puuduvad andmed 
uimastipoliitika jaoks olemasolevate vahendite kohta.  
Kas on oodata muud olulist mõju?   
Ei. 
D. Järelmeetmed  
Millal poliitika läbi vaadatakse?  
Kooskõlas ühise lähenemisviisiga hõlmab ametit käsitlev määrus ameti välist hindamist iga viie aasta 
järel.